ΑΠΟΦΑΣΕΙΣ
Αριθμ. Υ1
Ανάθεση αρμοδιοτήτων στον Υπουργό Επικρατείας, Γεώργιο Γεραπετρίτη.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) Του δεύτερου εδαφίου της παρ. 1 του άρθρου 83
του Συντάγματος,
β) της παρ. 2 του άρθρου 13 και της παρ. 22 του άρθρου 119 του ν. 4622/2019 «Επιτελικό Κράτος: οργά-
νωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133), σε συνδυασμό με το άρθρο 90 του
Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
γ) του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151),
δ) του π.δ. 80/2019 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
"Νέας Δημοκρατίας" (Ν.Δ.) ως Πρωθυπουργού» (Α’ 118),
ε) του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121) και
στ) της υπό στοιχεία Υ36/5.10.2021 απόφασης του
Πρωθυπουργού «Ανάθεση αρμοδιοτήτων στον Υπουργό
Επικρατείας, Γεώργιο Γεραπετρίτη» (Β’ 4621).
2. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
1. Στον Υπουργό Επικρατείας, Γεώργιο Γεραπετρίτη
του Βασιλείου, ανατίθενται οι ακόλουθες αρμοδιότητες:
α) Η υποστήριξη των ενεργειών και των δράσεων του
Πρωθυπουργού που αποβλέπουν στη διασφάλιση της
ενότητας της Κυβέρνησης και της συνοχής του κυβερνητικού έργου, όπως ο προγραμματισμός, η οργάνω-
ση, η παρακολούθηση και ο συντονισμός μεταξύ των
Υπουργείων, ιδιαίτερα σε ζητήματα συναρμοδιοτήτων
τους,
β) η συνδρομή στον Πρωθυπουργό για πάσης φύσεως θεσμικά ζητήματα που άπτονται της λειτουργίας
του δημοκρατικού πολιτεύματος και των σχέσεων μεταξύ εκτελεστικής και νομοθετικής λειτουργίας, ιδίως
δε θέματα οργάνωσης και λειτουργίας των θεσμών, της
κυβέρνησης και των κυβερνητικών οργάνων, καθώς και
καλής νομοθέτησης,
γ) η διοίκηση του Υπουργείου Υποδομών και Μεταφορών, καθώς και η εποπτεία των φορέων που υπάγονται
σε αυτό,
δ) με την επιφύλαξη ειδικότερων διατάξεων, ο διορισμός, η πρόσληψη, η απόσπαση, η μετάταξη και η λύση
της υπαλληλικής σχέσης του προσωπικού των υπηρεσιών που υπάγονται στον Πρωθυπουργό,
ε) η εποπτεία και η ρύθμιση οργανωτικών θεμάτων
επιτροπών, οργανισμών και φορέων που υπάγονται στον
Πρωθυπουργό,
στ) του Συντονιστικού Μηχανισμού για τα Δικαιώματα
των Ατόμων με Αναπηρία, σύμφωνα με το άρθρο 69 του
ν. 4488/2017 (Α’ 137) και
ζ) η ενσωμάτωση στον κυβερνητικό σχεδιασμό στρατηγικών προβλέψεων για τον προσδιορισμό και την
εφαρμογή κυβερνητικών πολιτικών που προσανατολίζονται στο μέλλον (foresight).
2. Στις αρμοδιότητες της παρ. 1 περιλαμβάνονται:
α) οι κοινοβουλευτικές αρμοδιότητες, συμπεριλαμβανομένης και της νομοθετικής πρωτοβουλίας,
β) η πρόταση για την έκδοση ατομικών και κανονιστικών διαταγμάτων,
γ) η έκδοση πράξεων ατομικού και κανονιστικού χαρακτήρα,
δ) η πρόταση για την έκδοση διαταγμάτων και η έκδοση πράξεων από κοινού με άλλους Υπουργούς, Ανα-
πληρωτές Υπουργούς και Υφυπουργούς,
ε) η υποβολή ερωτημάτων προς το Νομικό Συμβούλιο
του Κράτους και η αποδοχή σχετικών γνωμοδοτήσεων
και πρακτικών,
στ) η διεθνής εκπροσώπηση στην Ευρωπαϊκή Ένωση
και τους διεθνείς οργανισμούς και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1181
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1181/02.03.2023
ζ) ο διορισμός, η πρόσληψη, η απόσπαση και η λύση
της υπαλληλικής σχέσης των μελών του Ιδιαίτερου Γραφείου του, όπως και κάθε θέμα που αφορά στην οργά-
νωση και λειτουργία του Ιδιαίτερου Γραφείου του.
Άρθρο 2
Με την παρούσα καταργείται η υπό στοιχεία
Υ36/5.10.2021 απόφαση του Πρωθυπουργού «Ανάθεση αρμοδιοτήτων στον Υπουργό Επικρατείας, Γεώργιο
Γεραπετρίτη» (Β’ 4621).
Άρθρο 3
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 1 Μαρτίου 2023
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ

[Source: 20230201181.pdf | Tokens: 3638]